Казанова Сати Сетғәли ҡыҙы

Сатане́й (Сати) Сетғәли ҡыҙы Казанова (; 2 октябрь 1982, Үрге Куркужин, Ҡабарҙы-Балҡар АССР-ы) — Рәсәй йырсыһы һәм артисы, модель, телевидение алып барыусыһы. «Фабрика» Рәсәй ҡатын ҡыҙҙар төркөмө йырсыһы (2002—2010). FHM һәм Maxim журналдарының рус телендәге версиялары тарафынан бер нисә тапҡыр иң сексуаль ҡатын-ҡыҙҙар рейтингына индерелә.

 Биографияһы 
слева|мини|300x300пкс
Алыҫ юлға йөрөүсе Казанов Сетғәли Талостан улы һәм табип Фатима Исмәғил ҡыҙы Казанова ғаиләһендә тыуған. Милләте буйынса — ҡабарҙы. Өс апаһы бар: Светлана, Марьяна һәм Мәҙинә .

Нальчик ҡалаһында Ҡабарҙы-Балҡар мәҙәниәт һәм сәнғәт училищеһын «академик йырлау» һөнәре буйынса тамамлай. «Нальчик таңдары» төбәк конкурсы лауреаты. Гнесиндар исемендәге Рәсәй музыка академияһында «эстрада йыры» һөнәре буйынса тулы булмаған юғары белем ала. Бер осор казинола йырсы булып эшләй. 2014 йылда Рәсәй театр сәнғәте университетын (ГИТИС) актер һөнәре буйынса ситтән тороп тамамлай (А. А. Огарев курсы).

 Шәхси тормошо 
2017 йылдың 14 октябренән итальян фотографы Стефано Тиоццо менән никахта тора. Сати һәм уның ире —Маврикий утрауындағы һинд гуруһы Свами Вишвананда эйәрсендәре.

Вегетариан, йога менән шөғөлләнә һәм йогаға уҡыта.

2011 йылдан Мәскәүҙә «Мосфильм» менән йәнәш элиталы йортта 3 бүлмәле фатир хужаһы. Өй туйлау тантанаһын мосолман йолаһы буйынса билдәләй< .

 Йәмәғәт позицияһы 
2017 йылдың ғинуарында Сати Казанова үҙенең Инстаграмдағы микроблогында яҙма баҫтыра, унда 2016 йылдың октябрендә Петербург кришнаиты Дмитрий Угайға ҡарата йога тураһында лекция уҡыған өсөн административ эш ҡуҙғатылыуға бәйле үҙенең ризаһыҙлығын белдерә. Хоҡуҡ һаҡлау органдары тарафынан лекция миссионерлыҡ эшмәкәрлеге тип иҫәпләнә. Казанова үҙе йогаға өйрәтеүен һәм хәҙер ҡулға алыныуҙан ҡурҡыуын таный. Ул эш алып барылған законды тәнҡитләй, һәм йога дин түгел, ә фәлсәфәүи тәғлимәт һәм унда бер ниндәй ҙә хәүеф юҡ, тип билдәләй. Казанова сталинизм дәүере күптән үтте һәм кешенең «белем алыуға, үҙен һәм тормошто аңлауға» хоҡуғын тартып алырға ярамай, тип билдәләй. Әммә һуңыраҡ Казанова яңы пост яҙа, унда үҙенең позицияһын йомшарта: «Власты, сығышымды, илемде әрләүҙән дә аҡылһыҙыраҡ бер нәмә лә юҡтыр тип ныҡ ышанам».

Сати Notivory ҡырағай тәбиғәтте һаҡлауға булышлыҡ итеү фонды илсеһе булып тора.

 Нальчиктағы инцидент (2016) 
2016 йылдың сентябрендә Нальчиктәге матбуғат конференцияһында Сати Казанова, уның «Мәҙәниәт һәм тормош» фонды «кәкре һәм ҡылый» балаларға ярҙам итеү менән түгел, ә ижад менән шөғөлләнә, тип белдерә. Был фекер йәмәғәтселекте асыуландыра. Атап әйткәндә, инвалид бала тәрбиәләүсе Лолита Милявская һәм йырсы Данко Сатиға ҡарата тәнҡит менән сығыш яһайҙар. Һуңыраҡ йырсы халыҡ алдында ғәфү үтенә.Сати Казанова извинилась за оскорбление больных детей  (видео на YouTube).

 ТВ-проекттарҙа ҡатнашыу 
 2002 — «Йондоҙҙар фабрикаһы» (Беренсе канал)
 2010 — «Боҙ һәм ялҡын (телешоу)» (Беренсе канал)
 2013 — «Один в один» (Беренсе канал)
 2014 «Тере тауыш» (Рәсәй-1)
 2015 «Сафроновтарҙың иллюзиялары империяһы» (СТС)
 2016 — «Импровизация» (ТНТ)
 2018 — «Миллионға сер» (НТВ)
 2018 — «Орел и решка. Рәсәй» Рәсәйҙең Алтын Ҡулсаһы (Владимир һәм Суздаль) (Йома!)

 Фильмографияһы 

 Премиялары һәм маҡтаулы исемдәре 
 2003 — «Алтын граммофон»(составында"Фабрикалар")
 2004 — «Йөҙ йыллыҡ хит»(составында"Фабрикалар")
 2004 — «Алтын граммофон» («Фабрика» составында)
 2005 — "Алтын граммофон ("Фабрика « составында)
 2005 — Glamour („Фабрика“ составындағы йыл поп-төркөмө)
 2006 — „Астра“ (иң стилле йырсы)
 2009 — Адыгея Республикаһының атҡаҙанған артисы
 2010 — Ҡабарҙы-Балҡар Республикаһының атҡаҙанған артисы
 2010 — „Йыл йырсыһы“ (Glamour» журналы версияһы буйынса))"
 2012 — " Иң стилле йырсы "("Woman " МУЗ ТВ премияһы)
 2012 — Ҡарасәй-Черкес Республикаһының атҡаҙанған артисы
 2014 — «Fashion tv» (Иң яҡшы дуэт)
 2015 — " Тауыш юлы "(тамашасылар һөйөүе призы)
 2015 Moda topical (Иң яҡшы йыр «Бәхет бар»)
 2015 — «Алтын Граммофон» (Санкт-Петербургта «Таң атҡанға тиклем» йыры өсөн)
 2015 — « Алтын Граммофон» (Минскиҙа "Таң атҡанға тиклем " йыры өсөн)
 2016 — « Алтын Граммофон» («Шатлыҡ, сәләм» («Радость, привет») йыры өсөн)
 2017 Ингушетия Республикаһының атҡаҙанған артисы

 Һылтанмалар 

 Сообщество Сати Казановой на liveinternet

 Свадьба Сати Казановой и Стефано Тиоццо  Архивная копия от 28 октября 2017 на Wayback Machine


 Беляков М. «Сати Казанова: Мне тесно в рамках популярной музыки» // ИА «ЯРКУБ» — июнь 2016.

 Иҫкәрмәләр 

Категория:Фильмография к доработке
Категория:Википедия:Замандаштар биографияһы
Категория:Википедия:Викимәғлүмәттә сығанағы булған мәҡәләләр
Категория:1982 йылда тыуғандар
Категория:2 октябрҙә тыуғандар
Категория:Алфавит буйынса шәхестәр
Категория:XXI быуат актрисалары
Категория:Рәсәй актрисалары
Категория:Алфавит буйынса актрисалар
Категория:XXI быуат йырсылары
Категория:Рәсәй йырсылары
Категория:Алфавит буйынса йырсылар